linurnar - Skólavefurinn.is kynnir
Línurnar
„Mikið djö var gaman í gær,“ sagði Mæja um leið og Elín opnaði fyrir henni.„Komdu inn,“ svaraði Elín stutt í spuna, sneri í hana baki og gekk hröðum skrefum inn í herbergið sitt.Mæja kippti sér ekki upp við fálæti Elínar og elti vinkonu sína. Um leið og þær voru komnarinn fyrir dyrnar lokaði Elín og læsti vandlega.„Ég þarf að sýna þér svolítið,“ útskýrði Elín hraðmælt og hvarf svo nánast inn í stóran fataskápinn.Mæja settist á uppbúið rúmið, mjakaði sér upp í hornið og hagræddi útsaumuðum púðunum að baki sér. Elín birtist aftur með hvítan staut á lofti. Hún hlammaði sér við hlið Mæju og rak nánast bláar, línulegar niðurstöðurnar upp í nefið á henni.„Ó nei, ertu ekki að grínast?“ spurði Mæja og var mjög brugðið, „hvað ætlarðu að gera? Hverer pabbinn?“ Elín lét útrétta höndina falla máttlausa á rúmið og stundi þungan.„Ég veit það ekki,“ svaraði hún „það koma a.m.k. þrír til greina.“„Notaði enginn smokkinn? Eða þú... eitthvað?“ spurði Mæja.„Æ, þú veist að strákar þola ekki smokkinn. Og það er ekki eins og eitthvað hafi gerst áður,“ svaraði Elín og starði stíft á blómamynstrið á rúmteppinu rétt eins og hún væri að sjá það í fyrsta skipti.„En ertu alveg viss um að þetta dót virki?“ spurði Mæja og bætti við vongóð: „Ég hef heyrtmargar óléttusögur sem voru svo engar óléttusögur, eða þannig. Bara vindgangur eðaeitthvað.“„Ég er búin að taka tvö próf,“ sagði Elín pirruð, „og bæði jákvæð!“„Ókei,“ sagði Mæja öllu hnuggnari, „en ætlarðu að eiga það?“ spurði hún vinkonu sína gætilega.„Nei, eða... æ ég veit það ekki,“ svaraði Elín lágum rómi. Hún ætlaði að halda áfram en röddin brast.„Æ, elskan mín,“ sagði Mæja blíðlega og setti handlegginn utan um vinkonu sína. Elín saug upp í nefið og strauk burt sölt tárin sem læddust niður kinnarnar.„Það er allt í lagi að gráta,“ huggaði Mæja vinkonu sína og tók þéttar utan um hana. Elín hjúfraði sig upp að henni og grét sárt.
Nemendur gætu reynt sig við að búa til svipað samtal milli „verðandi föður“ og félaga hans. Þarft er að hafa í huga að þessi „verðandi faðir“ er ungur að árum og átti einungis skyndikynni við konuna. Þá getur hann ekki verið viss um hvort hann sé faðir barnsins því aðrir koma til greina. Hvað ætli honum sé efst í huga?
• Hvar liggur ábyrgð Elínar?• Hverjir eru kostir og ókostir smokksins?• Hver er réttur föðurins - og ábyrgð?• Er í lagi að nota fóstureyðingu sem getnaðarvörn? Hvenær er fóstureyðing í lagi?• Er mikilvægt fyrir stelpur sem eru ekki í föstu sambandi að vera á pillunni
Bryndís Gyða. 2013. „Ég fór í fóstureyðingu – Mín saga.“ Hun.is 7.2.2013.http://www.hun.is/eg- for-i-fostureydingu-min-saga/. [Sótt 4. nóvember 2013]Sóley S. Bender. „Hvenær var smokkurinn fundinn upp?“. Vísindavefurinn 6.10.2000.http://visindavefur.is/?id=981. [Sótt 4. nóvember 2013]